el el el el el el el fr el el el el el el el el el el el el el el el el el el el el el el el el el el el el el el el el el el el el el el en el el el el el el el el en pt fr fr el el el el el el en oc fr fr oc de el el el el el el en en en fr ca de el el el en en el el oc de en el en
Οι σύγχρονοι ρυθμοί ζωής με τις ολοένα αυξανόμενες υποχρεώσεις και την έλλειψη χρόνου είναι ο λόγος που πολλές φορές μας αναγκάζει να έχουμε μειωμένη φυσική δραστηριότητα.
Τα οφέλη όμως της υιοθέτησης ενός δραστήριου τρόπου ζωής είναι πολλά και σίγουρα δεν πρέπει να τα παραβλέψουμε.
Βελτιώνει τη σωματική μας υγεία (αυξάνει την  ‘καλή’ χοληστερόλη- HDL, βοηθάει στη ρύθμιση του σακχάρου και της αρτηριακής πίεσης, βελτιώνει τη μνήμη, προλαμβάνει την οστεοπόρωση).
Βελτιώνει την ψυχική μας υγεία (μειώνει το στρες, βελτιώνει τη ποιότητα του ύπνου και γενικά τη διάθεση).
Βοηθάει στην διατήρηση ή την απώλεια βάρους και τη βελτίωση της σωματικής μας σύστασης (μείωση του λίπους).
Μικρές αλλαγές στη καθημερινότητα μας είναι ικανές να μας οδηγήσουν σε ένα πιο δραστήριο τρόπο ζωής με ορατά οφέλη στην υγεία, στην ψυχολογία αλλά και το σώμα μας.
Ακολουθούν μερικές ιδέες για το πως μπορούμε να εκμεταλλευτούμε κάθε ευκαιρία, προκειμένου να αυξήσουμε τη φυσική μας δραστηριότητα στην εργασία, το σπίτι ή στον ελεύθερο μας χρόνο.
1.    Αν χρησιμοποιείται λεωφορείο, ξεκινήστε ένα τέταρτο νωρίτερα, κατεβείτε μια στάση πριν την εργασία σας και περπατείστε την υπόλοιπη απόσταση.
2.    Αν οδηγείτε, παρκάρετε επίτηδες λίγο πιο μακριά.
3.    Προτιμήστε τις σκάλες από το ασανσέρ.
4.    Μην παραγγέλνετε καφέ. Πηγαίνετε εσείς να τον πάρετε.
5.    Μιλάτε στο τηλέφωνο όρθιοι, περπατώντας.
6.    Αντί να στέλνετε e- mail στους συναδέλφους σας  πηγαίνετε μέχρι το γραφείο τους.
7.    Την ώρα του μεσημεριανού φαγητού μην παραγγέλνετε στο γραφείο, περπατήστε μέχρι το εστιατόριο.
8.    Mην ξοδεύετε πάνω από 2 ώρες την ημέρα βλέποντας τηλεόραση.
9.    Πριν και μετά τον ύπνο, κάντε μερικές διατάσεις ή κοιλιακούς.
10.    Ασχοληθείτε με τα φυτά σας, μέσα και έξω από το σπίτι.
11.    Ανεβοκατεβαίνετε τις σκάλες όσο πιο συχνά μπορείτε.
12.    Διαβάστε το βιβλίο σας ή δείτε το αγαπημένο σας σίριαλ κάνοντας στατικό ποδήλατο.
13.    Βάλτε μουσική, τραγουδήστε, χορέψτε.
14.    Αλλάξτε τη διακόσμηση του σπιτιού σας.
15.    Βάψτε μόνοι σας τους τοίχους ή τα κάγκελα.
16.    Ξεκαθαρίστε την αποθήκη σας.
17.    Όποτε μπορείτε, αποφύγετε να οδηγήσετε. Κάντε τα καθημερινά σας ψώνια σας (ψωμί, εφημερίδα)  με ένα ποδήλατο ή  με τα πόδια.
18.    Όταν βγείτε να πετάξετε τα σκουπίδια κάντε μια βόλτα στο τετράγωνο.
19.    Αν έχετε σκύλο, βγάζετε τον έξω όσο πιο συχνά μπορείτε.
20.    Δώστε ραντεβού με τους γείτονες για να περπατήσετε όλοι μαζί.
21.    Παρακολουθείστε μαθήματα χορού.
22.    Γραφτείτε στο κοντινό κολυμβητήριο ή στο γυμναστήριο.
23.    Όταν περπατάτε ή ασκείστε, να ακούτε μουσική για να περνάει ευχάριστα η ώρα.
24.    Εκμεταλλευτείτε τη βραδινή σας έξοδο για  να επιδοθείτε στο χορό.
25.    Επισκεφτείτε τα μουσεία, τον εθνικό κήπο, το αττικό πάρκο.
26.    Οργανώστε ημερήσιες εκδρομές στη  φύση.
Ο κάθε άνθρωπος έχει το δικό του ρυθμό δαπάνης ενέργειας. Ωστόσο,  ο παρακάτω πίνακας παρουσιαζει την κατά προσέγγιση δαπανώμενη ενέργεια κάποιων καθημερινών δραστηριοτήτων για ένα άτομο 65 κιλών.
Δαπανώμενη ενέργεια σε θερμίδες /ώρα
Περπάτημα μέτριας έντασης (4 km/ h)
Με βάση τα παραπάνω δεδομένα μπορούμε να κατανοήσουμε το πόσο σημαντικό είναι να επιλέγουμε δραστηριότητες μέτριας ή έντονης έντασης ακόμα και για μικρό χρονικό διάστημα μέσα στην ημέρα.
Μάλιστα, αν ένα άτομο 65 κιλών περπατάει με μέτριο ρυθμό 30 λεπτά/ ημέρα για 6 μήνες στο τέλος αυτού του διαστήματος  θα έχει χάσει 3 κιλά και θα έχει βελτιώσει όλους τους δείκτες υγείας του χωρίς να έχει αλλάξει τίποτα στις διατροφικές του συνήθειες.
Σκεφτείτε τώρα τι όφελος θα μπορούσε να έχει ένα άτομο με περισσότερα κιλά, αν μαζί με κάποιο διατροφικό πρόγραμμα απώλειας βάρους, φρόντιζε να αυξήσει και τη φυσική του δραστηριότητα. Η απώλεια βάρους του θα ήταν πολύ πιο γρήγορη και η μετέπειτα διατήρηση του μια εύκολη υπόθεση!!!
Επικοινωνήστε με τη διαιτολόγο
Βάσια Καλαντίδη - Διαιτολογικό ΓραφείοΚ.Ευσταθιάδη 8, Αργυρούπολη, 16452, Αθήνα Τ: 2109952487Κ: 6972290985F: 2109952487 e: [email protected]